section_heading: Životopis
paragraph_text: Najraniji povijesni zapis o Faustu bilo je pismo iz 1507. godine koje je napisao njemački opat, alkemičar i hermetički filozof Johann von Tritheim, a bilo je upućeno astrologu i hermetičaru Johannesu Virdungu von Hassfurtu. Tritheim u pismu upozorava na Georgiusa Sabellicusa, hvalisavca i šarlatana, koji sam sebe naziva Faustus junior, nadahnuće nekromanata, astrolog, drugi mag, hijeromant, ... Dalje piša kako je stigao u Kreuznach, gdje je na preporuku Franza von Sickingena postao učitelj, ali je doskora počeo zavoditi dječake i kada su njegova zlodjela razotkrivena, dao se u bijeg.